Over tid vil nok de aller fleste oppleve at tekstilet får noen felter som endrer farge eller blir misfarget. Dette kan skyldes at underlaget har vært i kontakt med blant annet svette, smuss eller fett fra huden. Du kan prøve å vaske bort flekkene med lunkent vann med en mild såpe (gjerne ullvaskemiddel), men vi kan ikke garantere at flekkene vil forsvinne helt. Heldigvis fungerer underlaget utmerket selv med slike bruksmerker. Husk å alltid la liggeunderlaget tørke godt før du pakker det ned for oppbevaring.